Supertaal - RDF-voer
type: channel
description: Kom praat saam!
items: munt

munt
type: item
description: Munte munt Afbreking: munt Selfstandige naamwoord: munt Meervoud: munte Verkleinwoord: muntjie Meervoud van verkleining: muntjies Betekenis: • 'n Geldstuk wat van metaal geslaan is; muntstuk. • Instelling wat munte slaan en note vervaardig. • Die agterkant van 'n muntstuk (teenoor die kop of kruis). Gebruik: • 'n Goue munt se waarde word deur die heersende goudprys bepaal. • Genoeg goud is gevind om die oprigting van 'n munt te regverdig. • Roep jy kruis of munt? Spreekwoord: • In klinkende munt betaal. [Kontant betaal.] • Hy slaan munt uit die situasie. [Voordeel trek uit die saak.] • Kruis/kop of munt roep. [Die voor- of agterkant van die muntstuk.] • Met gelyke munt terugbetaal. [Dieselfde aan 'n ander doen wat hy aan jou gedoen het.] • Iemand met gelyke munt betaal. [Hom op dieselfde manier behandel as wat hy jou behandel het.] Vertaling: Engels: coin; mint; tails Nederlands: munt Werkwoord: munt Verlede tyd: het gemunt Verlede deelwoord: gemunte Betekenis: • Om muntstukke te vervaardig. • Om 'n nuwe woord, uitdrukking of term te skep. Gebruik: • Die regering munt nie meer 1c-muntstukke nie. • Die uitdrukking is deur 'n bekende skrywer gemunt. Vertaling: Engels: to coin Nederlands: munten Laat weet asb as die inskrywing foute bevat of verder verbeter kan word.
creator: Leksikograaf
date: 2020-02-21T06:29:01-00:00